hekse moord – wolfshadowwhispers
iewers roep ‘n hadeda ‘n weenklaag
en vader son kyk mistroostig af
die gepeupel staan en hoonlag
rotse in die hande
sy sit en huil alleen
die mense kyk met duiwelsoë
sy word uitgejou
en net omdat hulle glo
dat sy die Tikoloshe roep
net omdat sy
vallende siekte het
die eerste klip vlieg en breek haar wang
en klippe begin rëen
sy sterf ‘n honderd dode
terwyl ‘n hadeda iewers saggies ween
hadeda, heks, stenig
12 thoughts on “hekse moord”
Mei 2, 2016 at 4:40 nm
Ai Wolfie,dit gebeur steeds…ek voel sommer lus om te huil!
Mei 2, 2016 at 4:54 nm
Dit gebeur met wit mense ook…. die klippe is net woorde…. dit is sad en ek voel empatie vir die slagoffers
Mei 2, 2016 at 5:44 nm
Ja dis waar,veral deesdae waar elkeen ‘n opinie het en anoniem kwetsende kommentaar kan lewer.Partymaal lees ek kommentare op berigte en skud net my kop oor sommige mense se gevoelloosheid.
Mei 2, 2016 at 6:05 nm
Mense se altyd wreedheid en gevoeloosheid is onmenslik… ongelukkig is dit menslik… die woord onmenslik moet on skraap uit alle tale uit want die mens is die wreedste spesie op ons planeet. Punt.
Mei 2, 2016 at 8:58 nm
Die wreedste en tóg ook is daar ontsettende deernis en goedheid in meeste van ons.
Mei 2, 2016 at 9:00 nm
Dankie tog vir dit… want sonder die ingebore goedheid in ons almal was ons almal alankal verlore… Solank daar ‘n saadjie goedheid in hierdie wêreld bestaan, is daar altyd hoop…
Mei 2, 2016 at 9:04 nm
Jy is een van daardie saadjies!
Mei 2, 2016 at 9:31 nm
Mei 2, 2016 at 9:32 nm
Mei 2, 2016 at 9:53 nm
Ek ook hehehe
Mei 4, 2016 at 6:21 nm
Die ongevoeligheid van die mensdom….
‘Woordklippe’ veroorsaak wonde wat nie genees nie. Selfs tragedies in sommige gevalle waar onnadenkende woorde na slagoffers geslinger word.
Jou beskrywing is indrukwekkend!!
Om twee maal te dink voor mens iemand wil kritiseer oor sy of haar leefwyse of geloof, kan geen skade doen nie, maar geuiterde woorde kan nie omgedraai word nie.
Mei 4, 2016 at 9:43 nm
Dit is so waar….
Dankie vir die kompliment ❤